Diari Oficial de la Generalitat Valenciana


Sumari del DOGV 5944, del 30-01-2009 (2009/690)

Assumpte civil 001145/2007. Notificació de la interlocutòria a Vicenta Alcañiz Marco.
-------------------------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/690


Data del document
:   01-10-2008

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 001145/2007. Notificació de la interlocutòria a Vicenta Alcañiz Marco. [2009/690]  
Judici d'execució de títols no judicials 001145/2007  
Part demandant: Consorci Compensació d'Assegurances.  
Part demandada: Vicenta Alcañíz Marco.  
En el judici esmentat s'ha dictat la resolució que té el text literal com es diu:  
«Diligència. València, 5 d'octubre de 2007  
Que estenc jo, el secretari judicial, per a fer constar que el dia 3 d'octubre del 2007 l'advocat de l'Estat, en nom i representació de Consorci de Compensació d'Assegurances ha presentat al Deganat, una demanda executiva, a la qual adjunta els documents 1 al 4. La demanda ha quedat registrada amb el número 001145/2007. En done compte. En done fe.  
Interlocutòria  
Jutge que la dicta: Desamparados Almenar Belenguer.  
Lloc: València  
Data: 5 d'octubre de 2007.  
Antecedents de fet  
Únic. L'advocat de l'Estat, en nom i representació de Consorci de Compensació d'Assegurances, ha presentat una demanda on sol·licita que es despatxe l'execució contra Vicenta Alcañíz Marco, basant-se en el següent títol executiu:  
Classe de títol, data i número si pertoca: certificat del director general del Consorci de Compensació d'Assegurances, actuant per delegació del president del Consorci de Compensació d'Assegurances, i director general d'Assegurances i Fons de Pensions, de data 28 de juny del 2007, adjuntat a la demanda com a document número 1.  
S'hi reclama la quantitat següent: 750,48 euros en concepte de principal i 225 euros en concepte de càlcul provisional d'interessos i costes  
Fonaments de dret  
Primer. Examinada l'anterior demanda, s'estima, en vista de les dades i documents aportats, que la part executant compleix els requisits de capacitat, representació i postulació processals, necessaris per a comparéixer en judici d'acord amb el que determinen els articles 6,7,23,31 i 538 de la Llei 1/2000, d'Enjudiciament Civil (LECn).  
Segon. Així mateix, vistes les pretensions formulades en la demanda, este Jutjat té jurisdicció i competència objectiva per a conéixer-ne, segons els articles 36 i 45 i 545 de l'esmentada llei processal, sent igualment competent territorialment per aplicació de l'article 15 de la Llei 52/1997, de 27 de novembre, d'Assistència Jurídica a l'Estat i Institucions Públiques, que va entrar en vigor el dia 18 de desembre de 1997.  
Tercer. El títol que es presenta comporta execució segons el que estableix el número 2, 9é de l'article 517 de la LECn, i la quantitat que es reclama excedeix de 300 euros tal com exigeixen els articles 520 i 572 de la LECn.  
Quart. La demanda compleix els requisits de l'article 549 de la LECn; s'hi adjunten els documents que exigeix l'article 550, i atés que, conforme estableix l'article 551 de la LECn, concorren els pressupostos i requisits processals, el títol executiu no presenta cap irregularitat formal i els actes d'execució que se sol·liciten són conformes amb la naturalesa i contingut d'aquell, pertoca despatxar l'execució en els termes sol·licitats, inclusivament pel que fa a la quantitat que es pressuposta per a interessos posteriors i costes.  
Quant als interessos i costes, el que s'ha reclamat no excedeix del límit establit en l'article 575.1  
Part dispositiva  
1. Es despatxa, a instàncies del Consorci de Compensació d'Assegurances, part executant, l'execució contra Vicenta Alcañíz Marco, part executada, per les quantitats adés esmentades.  
2. Requeriu el deutor perquè en l'acte pague l'import del principal i interessos produïts, i si no ho fa, o no es troba, i així ho sol·licita la part executant, que es procedisca a embargar-ne els béns i drets en una quantia suficient per a cobrir la quantitat per la qual es despatxa l'execució i les seus costes, observant-se en la trava les prevencions que estableix la secció 1a, capítol III, títol IV del llibre III de la LECn.  
Es té per designat, en cas què pertoque l'embargament, l'immoble descrit en el fet 3r de la demanda  
4. Feu saber a les parts que, de conformitat amb el que estableix l'article 155.5 de la LECn, si canvien de domicili durant la substanciació del procés, ho hauran de comunicar de forma immediata al tribunal.  
5. Notifiqueu esta resolució a l'executat o executats amb el lliurament d'una còpia de la demanda executiva i dels documents que s'hi adjunten, sense cap citació a dia cert ni a termini, perquè, en qualsevol moment puga o puguen personar-se en l'execució; caldrà lliurar amb este efecte un exhort al Jutjat de Moncada.  
Esta resolució és ferma i no s'hi pot interposar cap recurs (art. 555.1 LECn), sense perjudici que el deutor o deutors puguen oposar-se a l'execució despatxada dins dels 10 dies següents a la notificació d'esta interlocutòria.  
Ho acorda i firma la jutgessa. En done fe. Segueixen les firmes».  
Atés que es desconeix el domicili o residència actuals de la part demandada, per la provisió d'1 d'octubre de 2008 la jutgessa ha acordat la publicació d'este edicte en el Diari Oficial de la Comunitat Valenciana per a dur a terme la diligència de notificació a Vicenta Alcañíz Marco.  
València, 1 d'octubre de 2008.- El secretari judicial: Alberto Martínez de Santos.